Xi ħadd darba qalilna li ż-żgħurija Hija magħġuna minn xi żmien fil-ħajja, 'Mma ħadd għadu ma xjieħ bis-snin ta' l-għomor Kemm ilha wieqfa l-ġrajja; W-għalkemm is-snin ikemmxu l-ġilda sewwa Jibqa' żagħżugħ min ħaddan l-ideali, U jibqa' jimraħ sew fl-aptit tal-Muża Li tħobb lil 'Malti' bħali. Sew jekk ta' sitta jew ta' sebgħin sena, Il-qagħda biss tal-moħħ jew jies azzari Li jbiegħdu l-entużjażmu mit-tkemmixa Taż-żmien tal-jum jew dari Il-bniedem hu żagħżugħ daqs ħsibijietu, Jew xiħ daqs il-mibegħda li jkun ħaddem, Riednu f'idejh: Jew jibqa' fiż-żgħurija, Jew fi ftit żmien jitqaddem. 'Mma int, ħabib, smajt l-għajta ta' l-imħabba, Għaraft il-għaqal kbir ta' l-ideali, U tibqa' timraħ sew fl-aptit tal-Muża… Int tħobb lil 'Malti' bħali.